proxectonos/corpus_dominio_legal_administrativo_tmp huggingface dataset:
DECRETO 211/2020, do 12 de novembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción acondicionamento da AC-110 no concello das Somozas, de clave AC/19/003.10.
Consellería de Infraestruturas e Mobilidade — III. Outras disposicións — 10/12/2020

Antecedentes:
Primeiro. O día do 17 de marzo de 2020 publicouse no
Diario Oficial de Galicia
(núm. 53) o Anuncio do 3 de marzo de 2020 polo que se somete ao trámite de información pública o proxecto de construción acondicionamento da AC-110 no concello das Somozas, de clave AC/19/003.10, así como a relación individual de bens, dereitos e propietarios afectados polo proxecto referenciado.
Segundo. Tras a análise dos informes e certificados presentados, o 22 de outubro de 2020 apróbanse o expediente de información pública e o proxecto de construción acondicionamento da AC-110 no concello das Somozas, de clave AC/19/003.10.
Este proxecto ten por obxecto levar a cabo o acondicionamento puntual do trazado da estrada AC-110, ao seu paso polo concello das Somozas, no treito comprendido entre os puntos quilométricos 11+500 e 11+700, mediante a mellora dos raios de curvatura que teñen as dúas curvas consecutivas existentes e de xeito que se facilite a circulación dos transportes especiais que transitan por esta estrada.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do número dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros, no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade, e logo da deliberación do Consello da Xunta de Galicia, na súa reunión do día doce de novembro de dous mil vinte,
Artigo único
Declarar, en concreto, a utilidade pública e a necesidade de urxente ocupación, para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción acondicionamento da AC-110 no concello das Somozas, de clave AC/19/003.10.
Santiago de Compostela, doce de novembro de dous mil vinte
RESOLUCIÓN do 24 de novembro de 2020 pola que se dá publicidade da concesión dos premios de investigación sobre VIH e/ou outras infeccións de transmisión sexual (ITS) 2020.
Axencia Galega para a Xestión do Coñecemento en Saúde — III. Outras disposicións — 09/12/2020

Mediante a Resolución do 18 de agosto de 2020 (DOG núm. 174, do 28 de agosto), aprobáronse e publicáronse as bases reguladoras dos premios de investigación sobre VIH e/ou outras infeccións de transmisión sexual (ITS) 2020.
O xurado destes premios fixo unha revisión bibliográfica dos artigos que cumpren cos requisitos recollidos nas bases reguladoras, avaliándoos segundo os criterios de selección establecidos, tal como se recolle no artigo 8 das referidas bases.
Debido á situación epidemiolóxica derivada da COVID-19 substituíuse a reunión prevista para poñer en común a avaliación dos artigos científicos e propoñer o acordo de concesión por comunicacións a través do correo electrónico efectuadas entre o 13 e o 19 de novembro, e nesta data quedou establecido o acordo de concesión ás catro persoas galardoadas.
O 23 de novembro recibiuse a aceptación expresa das persoas propostas e a acreditación da súa vinculación a un centro ou institución galega incluído no ámbito de aplicación destas bases no momento da elaboración do artigo.
As ditas bases establecían no artigo 10 que a persoa titular da presidencia da Axencia Galega para a Xestión do Coñecemento en Saúde (ACIS) ditará a resolución do premio que será inapelable, e farase pública a través do
Diario Oficial de Galicia
e das páxinas web do Servizo Galego de Saúde www.sergas.es e da ACIS www.acis.sergas.gal
Crédito orzamentario: catro mil cincocentos euros (4.500,00 €), con cargo á aplicación orzamentaria 2020-12.A1-411A-480.00/Proxecto 2018/00003 dos orzamentos do ano 2020 da ACIS:
a) Primeiro premio cunha dotación de tres mil euros (3.000,00 €).
b) Segundo premio cunha dotación de mil cincocentos euros (1.500,00 €).
c) Primeiro accésit (sen dotación económica).
d) Segundo accésit (sen dotación económica).
No que se refire ás persoas investigadoras premiadas, véxase o anexo.
Santiago de Compostela, 24 de novembro de 2020
ORDE do 3 de decembro de 2020 pola que se modifica a Orde do 11 de setembro de 2020, pola que se establecen as bases reguladoras que rexerán as axudas destinadas ao fomento de actividades de creación-produción ou investigación con fins expositivos na área das artes plásticas e visuais, e se procede á súa convocatoria para o ano 2020 (código de procedemento CT403E).
Consellería de Cultura, Educación e Universidade — III. Outras disposicións — 09/12/2020

O día 22 de setembro de 2020 publicouse no
Diario Oficial de Galicia
a Orde do 11 de setembro de 2020 pola que se establecen as bases reguladoras que rexerán as axudas destinadas ao fomento de actividades de creación-produción ou investigación con fins expositivos na área das artes plásticas e visuais, e se procede á súa convocatoria para o ano 2020 (código de procedemento CT403E).
No artigo 19.1 da devandita orde establécese que o prazo para que as persoas beneficiarias das axudas acrediten e xustifiquen os proxectos subvencionados será ata o 15 de novembro de 2020; en caso de non xustificarse a totalidade do orzamento do proxecto, a subvención será minorada na mesma proporción.
Tendo en conta o longo proceso de tramitación e resolución debido ás circunstancias especiais derivadas da pandemia da COVID-19, xunto coa complexidade da acreditación e avaliación dos proxectos e co fin de facer viables os procesos de execución e xustificación por parte dos beneficiarios resultantes, sen que con iso cause prexuízo a terceiros, considérase necesario ampliar o prazo de xustificación.
Visto o anterior,
Artigo único. Modificación do artigo 19.1 da Orde do 11 de setembro de 2020
Modifícase o artigo 19.1 da Orde do 11 de setembro de 2020 pola que se establecen as bases reguladoras que rexerán as axudas destinadas ao fomento de actividades de creación-produción ou investigación con fins expositivos na área das artes plásticas e visuais, e se procede á súa convocatoria para o ano 2020 (código de procedemento CT403E), que queda redactado como segue:
Artigo 19. Prazo, xustificación e pagamento das axudas
1. As persoas beneficiarias das axudas terán ata o 15 de decembro de 2020 para acreditar e xustificar os proxectos subvencionados; no caso de non xustificarse a totalidade do orzamento do proxecto, a subvención será minorada na mesma proporción.
Disposición derradeira. Entrada en vigor
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 3 de decembro de 2020
DECRETO 208/2020, do 26 de novembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción de alargamento e mellora da LU-114 na contorna do punto quilométrico 1+100, de clave LU/19/160.10, no concello de Lugo.
Consellería de Infraestruturas e Mobilidade — III. Outras disposicións — 09/12/2020

Antecedentes:
Primeiro. O día 13 de abril de 2020 publicouse no Diario Oficial de Galicia (núm. 70) o Anuncio do 30 de marzo de 2020 polo que se somete ao trámite de información pública o proxecto de construción de alargamento e mellora da LU-114 na contorna do punto quilométrico 1+100, de clave LU/19/160.10, así como a relación individual de bens, dereitos e propietarios afectados polo proxecto referenciado.
Segundo. Tras a análise dos informes e certificados presentados, o 5 de novembro de 2020 apróbase o expediente de información pública e o proxecto de construción de alargamento e mellora da LU-114 na contorna do punto quilométrico 1+100, de clave LU/19/160.10.
Este proxecto ten por obxecto levar a cabo as obras de alargamento e mellora da estrada LU-114, na contorna do punto quilométrico 1+100. Neste punto existe a necesidade de homoxeneizar o largo da vía corrixindo un estreitamento. Para solucionar isto, procederase á expropiación de parte deste predio e das instalacións existentes nel (actualmente en desuso), para levar a cabo a ampliación da plataforma e albergar un carril de circulación, unha beirarrúa de 1,75 metros de largo na marxe dereita que dea continuidade ao itinerario peonil e unha banda de aparcadoiro de 2,5 metros de largo.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do punto dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros, no ámbito da administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade e logo da deliberación do Consello da Xunta de Galicia, na súa reunión do día vinte e seis de novembro de dous mil vinte,
Artigo único
Declarar, en concreto, a utilidade pública e a necesidade de urxente ocupación para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción de alargamento e mellora da LU-114 na contorna do punto quilométrico 1+100, de clave LU/19/160.10.
Santiago de Compostela, vinte e seis de novembro de dous mil vinte
ORDE do 30 de novembro de 2020 pola que se fai pública a resolución da orde de convocatoria dos premios de excelencia académica ao alumnado de grao universitario oficial que obtivese as mellores cualificacións no curso 2018/19 nas universidades do Sistema universitario de Galicia.
Consellería de Cultura, Educación e Universidade — III. Outras disposicións — 14/12/2020

Pola Orde do 1 de xullo de 2019 (
Diario Oficial de Galicia
do 14 de xullo de 2020) aprobáronse as bases e procedeuse á convocatoria dos premios de excelencia académica ao alumnado de grao universitario oficial que obtivese as mellores cualificacións no curso 2018/19 nas universidades do Sistema universitario de Galicia.
De acordo co establecido no artigo 7 das bases da convocatoria, os premios outorgaranse de oficio por proposta das universidades do Sistema universitario de Galicia.
No punto terceiro do dito artigo establecíase que as persoas propostas debían presentar obrigatoriamente a súa aceptación expresa por medios electrónicos utilizando para iso o anexo II da orde de convocatoria.
En consecuencia, de acordo co establecido no artigo 9 das bases da convocatoria, e atendendo ao informe-proposta da Secretaría Xeral de Universidades,
Artigo 1
Conceder os premios de excelencia académica de grao universitario oficial ao alumnado que obtivo as mellores cualificacións no curso 2018/19 que se relaciona no anexo I desta orde e pola contía que en cada caso se sinala.
Artigo 2
O aboamento do premio farase mediante libramento único e directo na conta bancaria indicada polo alumno/a.
Artigo 3
As persoas beneficiarias deberán devolver o premio no caso de que se probe que foi outorgado indebidamente.
Artigo 4
Contra esta resolución, que esgota a vía administrativa, poderase interpoñer recurso potestativo de reposición, perante o conselleiro de Cultura, Educación e Universidade, no prazo dun mes contado a partir do día seguinte ao da publicación da resolución no DOG, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo, perante a Sala do Contencioso-Administrativo do Tribunal Superior de Xustiza de Galicia, no prazo de dous meses, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 30 de novembro de 2020
RESOLUCIÓN do 3 de decembro de 2020, da Dirección Xeral de Patrimonio Natural, pola que se publican as subvencións concedidas en virtude da Orde do 31 de decembro de 2019 pola que se establecen as bases reguladoras e a convocatoria, para os anos 2020 e 2021, das axudas a investimentos non produtivos vinculados á realización de obxectivos agroambientais e climáticos no ámbito dos parques naturais de Galicia, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020.
Consellería de Medio Ambiente, Territorio e Vivenda — III. Outras disposicións — 14/12/2020

De conformidade co establecido no artigo 15.1 da Lei 9/2007, do 13 de xuño, de subvencións de Galicia, procédese á publicación das subvencións concedidas.
De acordo co anterior,
Publicar no Diario Oficial de Galicia as subvencións concedidas en virtude da Orde do 31 de decembro de 2019 pola que se establecen as bases reguladoras e a convocatoria, para os anos 2020 e 2021 das axudas a investimentos non produtivos vinculados á realización de obxectivos agroambientais e climáticos no ámbito dos parques naturais de Galicia, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020.
As subvencións destináronse a restaurar, preservar e mellorar a biodiversidade nas zonas Natura 2000, os sistemas agrarios de alto valor natural, así como a mellorar o estado da paisaxe agraria galega dentro dos espazos protexidos ou nas súas áreas de influencia socioeconómica, por medio de proxectos que contribúan á mellora da paisaxe rural tradicional e dos seus elementos representativos e para o mantemento das condicións ambientais necesarias dirixidas á conservación ou recuperación de especies relacionadas co medio agrario e cos seus hábitats. Inclúense axudas destinadas a investimentos non produtivos necesarias para atinxir obxectivos ambientais, é dicir investimentos que non dean lugar a un aumento significativo do valor ou da rendibilidade das explotacións agrícolas senón que contribúan á mellora do carácter de utilidade pública das zonas Rede Natura 2000 pertencentes aos parques naturais, que correspondan aos criterios ou obxectivos recolleitos no artigo 5 da Orde do 21 de decembro de 2017, con cargo ás aplicacións orzamentarias 07.03.541B.760.0, 07.03.541B.770.0 e 07.03.541B.780.0.
As contías e as persoas beneficiarias por cada unha das liñas relaciónanse nos anexos I, II e III desta resolución.
Os importes foron aprobados por Resolución da Dirección Xeral de Patrimonio Natural do día 26.8.2020.
Santiago de Compostela, 3 de decembro de 2020
RESOLUCIÓN do 9 de decembro de 2020, da Secretaría Xeral de Educación e Formación Profesional, pola que se fan públicas as listaxes provisionais de persoas admitidas e excluídas nos premios extraordinarios das ensinanzas artísticas profesionais nas modalidades de Música, de Danza e de Artes Plásticas e Deseño na Comunidade Autónoma de Galicia, correspondentes ao curso 2019/20 (código de procedemento ED311F).
Consellería de Cultura, Educación e Universidade — III. Outras disposicións — 17/12/2020

De conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas, e de acordo co artigo 16 da Orde do 19 de outubro de 2020 pola que se convocan os premios extraordinarios nas ensinanzas artísticas profesionais nas modalidades de Música, de Danza e de Artes Plásticas e Deseño na Comunidade Autónoma de Galicia, correspondentes ao curso 2019/20 (DOG do 30 de outubro), esta secretaría xeral
Publicar as listaxes provisionais de persoas admitidas e excluídas aos premios extraordinarios nas ensinanzas artísticas profesionais nas modalidades de Música, de Danza e de Artes Plásticas e Deseño na Comunidade Autónoma de Galicia, correspondentes ao curso 2019/20 (código de procedemento ED311F).
A listaxe de persoas aspirantes admitidas e excluídas poderase consultar a través do portal educativo da Consellería de Cultura, Educación e Universidade
https://www.edu.xunta.gal
A listaxe de persoas aspirantes excluídas, con indicación da causa determinante da súa exclusión, figura como anexo a esta resolución.
As persoas aspirantes excluídas, así como aquelas persoas que non figuren na listaxe, disporán dun prazo de dez días hábiles, contados a partir do día seguinte ao da publicación desta resolución no
Diario Oficial de Galicia,
para reclamar ou emendar o defecto que motivou a exclusión.
As persoas aspirantes que dentro do prazo sinalado non emenden os defectos que motivaron a súa exclusión serán definitivamente excluídas.
Santiago de Compostela, 9 de decembro de 2020
DECRETO 217/2020, do 3 de decembro, polo que se dispón a substitución dun membro do Consello Escolar de Galicia.
Consellería de Cultura, Educación e Universidade — II. Autoridades e persoal — 17/12/2020

De conformidade co disposto no artigo 6 da Lei 3/1986, do 18 de decembro, de consellos escolares de Galicia, no artigo 10 do Decreto 44/1988, do 11 de febreiro, polo que se desenvolve a dita lei, no artigo 16.1.c) do Decreto 87/1992, do 26 de marzo, polo que se aproba o Regulamento de réxime interno do Consello Escolar de Galicia, e atendendo á designación formalizada pola Confederación Intersindical Galega (CIG), por proposta do conselleiro de Cultura, Educación e Universidade, logo da deliberación do Consello da Xunta de Galicia, na súa reunión do tres de decembro de dous mil vinte,
Artigo 1
Que cese Xesús Manuel Fernández Rivas como membro do Consello Escolar de Galicia, en representación das centrais sindicais máis representativas en Galicia, proposto pola Confederación Intersindical Galega (CIG).
Artigo 2
Nomear membro do Consello Escolar de Galicia, nas condicións determinadas na Lei 3/1986, do 18 de decembro, de consellos escolares de Galicia, en representación das centrais sindicais máis representativas en Galicia, proposto pola Confederación Intersindical Galega (CIG), a Xosé Manuel Nogueira Rodríguez.
Artigo 3
O mandato do novo membro será polo tempo que resta para completar o mandato da representatividade que exerce.
Disposición derradeira
Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, tres de decembro de dous mil vinte
ORDE do 25 de novembro de 2020 pola que se autoriza a inclusión da Escola de Música de Ribadumia no Rexistro de Escolas de Música e Danza da Comunidade Autónoma de Galicia.
Consellería de Cultura, Educación e Universidade — III. Outras disposicións — 11/12/2020

O representante da Asociación Pro-Escola de Música do Concello de Ribadumia solicita a inscrición da Escola de Música de Ribadumia no Rexistro de Escolas de Música e Danza da Comunidade Autónoma de Galicia, de conformidade coa Orde do 11 de marzo de 1993, que regula as condicións de creación e funcionamento destas escolas.
Logo de realizar os trámites que establece a normativa vixente, a Xefatura Territorial de Pontevedra achega o expediente cos correspondentes informes.
Por isto, por proposta da Dirección Xeral de Centros e Recursos Humanos,
Artigo 1. Inscrición no Rexistro de Escolas de Música
Autorizar a inclusión no Rexistro de Escolas de Música e Danza da Comunidade Autónoma de Galicia da escola de música que se sinala:
Denominación: Escola de Música de Ribadumia.
Provincia: Pontevedra.
Concello: Ribadumia.
Localidade: Ribadumia.
Enderezo: rúa Loureiro, s/n.
Código do centro: 36025098.
Titular: Asociación Pro-Escola de Música do Concello de Ribadumia.
Artigo 2. Réxime xurídico
Esta escola queda sometida ao réxime de escolas de música e danza, segundo o establecido na Orde do 11 de marzo de 1993 e aos servizos de inspección correspondentes.
Artigo 3. Modificación da autorización
O centro deberá solicitar a oportuna revisión da inscrición cando teñan que modificarse calquera dos datos sinalados nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 25 de novembro de 2020
ORDE do 23 de novembro de 2020 pola que se modifica a autorización do centro privado estranxeiro (Cprex) Semente Compostela, de Santiago de Compostela.
Consellería de Cultura, Educación e Universidade — III. Outras disposicións — 11/12/2020

A representación da titularidade do centro privado estranxeiro (Cprex) Semente Compostela, de Santiago de Compostela, solicita o cambio de titularidade a favor da Associaçom Semente Compostela.
Mediante escritura pública notarial do 27 de xullo de 2020, Semente Escola de Ensino Galego, S.L., titular do mencionado centro docente, cede súa titularidade á Associaçom Semente Compostela.
De conformidade coa solicitude de cambio de titularidade formulada e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Cambio de titularidade
Autorizar o cambio de titularidade do Cprex Semente Compostela, código 15033150, a favor da Associaçom Semente Compostela.
O cambio de titularidade non afectará o réxime de funcionamento do centro.
Artigo 2. Inscrición no rexistro
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 23 de novembro de 2020
ORDE do 11 de decembro de 2020 pola que se fai público o incremento do importe das axudas previstas na Orde do 18 de decembro de 2019, pola que se establecen as bases polas que se rexerá a concesión da prestación económica de pagamento único por fillos e fillas menores de tres anos para o ano 2020 (código de procedemento BS410A).
Consellería de Política Social — III. Outras disposicións — 15/12/2020

A Orde do 18 de decembro de 2019 pola que se establecen as bases polas que se rexerá a concesión da prestación económica de pagamento único por fillas e fillos menores de tres anos para o ano 2020 (DOG núm. 12, do 20 de xaneiro), establece no seu artigo 2 que o financiamento destas axudas se efectuará con cargo aos orzamentos xerais da Comunidade Autónoma de Galicia para o ano 2020, a través dos créditos consignados na aplicación 13.02.312B.480.0, polo importe global de 700.000 euros. Esta orde prevé, no seu artigo 2.2, a posibilidade de incrementar o crédito final resultante destinado ao pagamento das axudas no suposto de que aínda sexa insuficiente para atender todas as solicitudes recibidas que cumpran os requisitos establecidos na devandita orde. Este crédito ten o carácter de ampliable, de acordo co artigo artigo 7.un.p) da Lei 2/2018, do 26 de decembro, de orzamentos xerais da Comunidade Autónoma de Galicia para o ano 2020.
A publicidade da ampliación do crédito dada ao abeiro do disposto no artigo 30.2 do Decreto 11/2009, do 8 de xaneiro, polo que se aproba o regulamento da Lei 9/2007, do 13 de xuño, de subvencións de Galicia, non implica a apertura dun novo prazo para presentar solicitudes nin o inicio dun novo cómputo do prazo para resolver.
Tendo en conta o volume de solicitudes recibidas e tratando de dar resposta á ampla demanda da axuda, deben artellarse as medidas necesarias para garantir o dereito das persoas solicitantes e que cumpren os requisitos determinados na Orde do 18 de decembro de 2019 para poder recibir as axudas que lles corresponden, polo que parece oportuno incrementar o importe destinado á dotación orzamentaria consignada na respectiva orde para a concesión desas prestacións económicas.
Por todo o exposto e no uso das facultades que me foron conferidas,
Artigo único.
Incremento dos créditos
Increméntase o importe total dos créditos para o financiamento das axudas previstas na Orde do 18 de decembro de 2019 pola que se establecen as bases polas que se rexerá a concesión da prestación económica de pagamento único por fillas e fillos menores de tres anos para o ano 2020, en 95.040 euros, na aplicación orzamentaria 13.02.312B.480.0.
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 11 de decembro de 2020
RESOLUCIÓN do 3 de decembro de 2020, da Dirección Xeral de Emprego, Traballo Autónomo e Economía Social, pola que se publica a reasignación dos créditos orzamentarios recollidos na Orde do 5 de decembro de 2019 pola que se establecen as bases reguladoras para a concesión, en réxime de concorrencia non competitiva, das subvencións para o fomento do emprendemento en economía social (programa Aprol-economía social), e se convocan para o ano 2020.
Consellería de Emprego e Igualdade — III. Outras disposicións — 15/12/2020

No DOG núm. 6, do 10 de xaneiro de 2020, publicouse a Orde do 5 de decembro de 2019 pola que se establecen as bases reguladoras para a concesión, en réxime de concorrencia non competitiva, das subvencións para o fomento do emprendemento en economía social (programa Aprol-economía social), e se convocan para o ano 2020 (código de procedemento TR802G e TR802J).
O artigo 31 do Regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro, establece que a alteración da distribución entre os créditos consignados non precisará de nova convocatoria pero si das modificacións que procedan no expediente de gasto e da publicación nos mesmos medios que a convocatoria.
O día 5 de novembro de 2020 publícase no DOG núm. 224 a Resolución do 27 de outubro de 2020, da Dirección Xeral de Emprego, Traballo Autónomo e Economía Social, pola que se procede á publicación da reasignación dos créditos orzamentarios recollidos na Orde do 5 de decembro de 2019 pola que se establecen as bases reguladoras para a concesión, en réxime de concorrencia non competitiva, das subvencións para o fomento do emprendemento en economía social (programa Aprol-economía social), e se convocan para o ano 2020, en que se redistribúe o crédito asignado en cada programa de axudas sen variar o orzamento total consignado na convocatoria, do seguinte xeito:
A pesar desta redistribución inicial, no programa I de subvencións para o fomento do emprego en cooperativas e sociedades laborais (procedemento TR802G) non existe crédito suficiente na anualidade 2020 para atender todas as solicitudes. Por outra parte, no programa II de axudas para o fomento do acceso á condición de persoa socia (procedemento TR802J), unha vez resoltos todos os expedientes compróbase que existe remanente de crédito que se pode reasignar ao programa I.
Por todo o exposto e co fin de atender a totalidade das solicitudes do programa de axudas I da Orde do 5 de decembro de 2019
Primeiro. Modificar o crédito destinado ás axudas convocadas pola Orde do 5 de decembro de 2019 pola que se establecen as bases reguladoras para a concesión, en réxime de concorrencia non competitiva, das subvencións para o fomento do emprendemento en economía social (programa Aprol-economía social), e se convocan para o ano 2020, redistribuíndo o crédito asignado en cada programa de axudas e sen variar o orzamento total consignado na convocatoria:
Segundo. Esta modificación, unha vez publicada no Diario Oficial de Galicia, non implicará apertura de prazo para presentar novas solicitudes.
Santiago de Compostela, 3 de decembro de 2020
RESOLUCIÓN do 4 de decembro de 2020, da Dirección Xeral de Patrimonio Natural, pola que se dá publicidade das axudas concedidas ao abeiro da Orde do 12 de decembro de 2019 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais de compañía abandonados en Galicia e se convocan axudas para o ano 2020 (Diario Oficial de Galicia número 247, do 30 de decembro de 2019).
Consellería de Medio Ambiente, Territorio e Vivenda — III. Outras disposicións — 15/12/2020

O artigo 20 da Orde do 12 de decembro de 2019, da Consellería de Medio Ambiente, Territorio e Vivenda, pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais de compañía abandonados en Galicia e se convocan axudas para o ano 2020, establece que no prazo máximo de tres meses contados desde a data de resolución das concesións se publicará no
Diario Oficial de Galicia
a relación de subvencións concedidas, con indicación da norma reguladora, entidade beneficiaria, crédito orzamentario, contía e finalidade da subvención.
En consecuencia,
Ordenar a publicación no
Diario Oficial de Galicia
das subvencións concedidas pola Consellería de Medio Ambiente, Territorio e Vivenda ao abeiro da Orde do 12 de decembro de 2019, da Consellería de Medio Ambiente, Territorio e Vivenda, polo que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais de compañía abandonados en Galicia e se convocan axudas para o ano 2020 (DOG núm. 247, do 30 de decembro), segundo o anexo desta resolución.
Santiago de Compostela, 4 de decembro de 2020
Norma reguladora: Orde do 12 de decembro de 2019, da Consellería de Medio Ambiente, Territorio e Vivenda, polo que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais de compañía abandonados en Galicia e se convocan axudas para o ano 2020 (código de procedemento MT811A).
Crédito orzamentario: 125.000 euros.
Aplicación orzamentaria: 07.03.541B.460.0, dos orzamentos xerais da Comunidade Autónoma de Galicia para o ano 2020.
Finalidade: axudas para actuacións encamiñadas á atención e ao coidado dos animais domésticos de compañía que estean nos centros de recollida autorizados, e/ou formen parte das colonias felinas reguladas no artigo 26 da Lei 4/2017, do 3 de outubro, e relativas aos gastos derivados do acto clínico para a esterilización cirúrxica dos animais coa dobre finalidade de evitar a súa reprodución incontrolada e a promoción da súa adopción e as relativas aos gastos derivados do acto clínico para a identificación animal mediante a implantación do microchip, correspondente inscrición no Regiac e expedición do pasaporte sanitario, de acordo co recollido no artigo 12 da Lei 4/2017, do 3 de outubro.
Expediente, entidades beneficiarias, aplicación orzamentaria, importe adxudicado:
RESOLUCIÓN do 10 de decembro de 2020, da Secretaría Xeral da Emigración, pola que se amplía a dotación orzamentaria da Resolución do 22 de maio de 2020 pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas e dos seus descendentes, e se procede á súa convocatoria para o ano 2020 (código de procedemento PR937A).
Vicepresidencia primeira e Consellería de Presidencia, Xustiza e Turismo — III. Outras disposicións — 15/12/2020

A Resolución do 22 de maio de 2020, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas e dos seus descendentes, e se procede á súa convocatoria para o ano 2020, publicada no DOG número 108, do 4 de xuño, recolle, no seu artigo 2, que para a concesión destas axudas se destinará un crédito de catrocentos mil euros (400.000 €) con cargo á aplicación orzamentaria 04.30.312C.470.0, dos orzamentos xerais da Comunidade Autónoma de Galicia para o ano 2020.
Así mesmo, establece que este importe poderá ser ampliado nos casos establecidos no artigo 31.2 da Lei 9/2007, do 13 de xuño, de subvencións de Galicia, e no artigo 30.2 do Decreto 11/2009, do 8 de xaneiro, polo que se aproba o seu regulamento, en función das maiores dispoñibilidades orzamentarias que se poidan producir na dita aplicación e condicionado á declaración de dispoñibilidade do crédito e, se é o caso, logo de aprobación da modificación orzamentaria que proceda.
Tendo en conta que o crédito inicialmente destinado a esta convocatoria resultou insuficiente debido ao volume de solicitudes presentadas, cómpre ampliar o crédito inicialmente asignado a esta convocatoria.
Por todo o exposto, e no exercicio das facultades que me confire a disposición adicional segunda do Decreto 76/2017, do 28 de xullo, de estrutura orgánica dos órganos superiores e de dirección dependentes da Presidencia da Xunta de Galicia,
Artigo único. Ampliación da dotación orzamentaria
Amplíase a dotación orzamentaria prevista na Resolución do 22 de maio de 2020, da Secretaría Xeral da Emigración, pola que se aproban as bases reguladoras para a concesión das subvencións para promover o autoemprego e a actividade emprendedora na Comunidade Autónoma galega das persoas galegas retornadas e dos seus descendentes e se procede a súa convocatoria para o ano 2020, na contía trescentos cincuenta mil euros (350.000 €), na aplicación orzamentaria 04.30.312C.470.0.
Esta ampliación non afecta o prazo para presentar solicitudes establecido na dita resolución nin o resto do seu articulado.
Disposición derradeira única. Entrada en vigor
Esta resolución entrará en vigor o mesmo día da súa publicación no
Diario Oficial de Galicia
.
Santiago de Compostela, 10 de decembro de 2020
RESOLUCIÓN do 9 de decembro de 2020 pola que se dá publicidade da resolución de concesión do Programa de adquisición de competencias profesionais en materia de internacionalización empresarial.
Instituto Galego de Promoción Económica — III. Outras disposicións — 16/12/2020

Mediante Resolución do 19 de febreiro de 2020 (DOG nº 42, do 3 de marzo), publicáronse as bases reguladoras do Programa de adquisición de competencias profesionais en materia de internacionalización empresarial e procedeuse á súa convocatoria para o ano 2020 en réxime de concorrencia competitiva.
As ditas bases establecen no seu artigo 11.2 que a resolución será obxecto de publicación no
Diario Oficial de Galicia
e na páxina web do Igape no enderezo www.tramita.igape.es, ao cal se remitirá desde o texto publicado no DOG.
Na súa virtude e de conformidade coas facultades que teño conferidas,
Primeiro. Anunciar a publicación do texto completo da resolución definitiva de data 27 de novembro de 2020 de concesión do Programa de adquisición de competencias profesionais en materia de internacionalización, no enderezo www.tramita.igape.es (apartado «Consulta de resolucións definitivas» http://www.igape.es/gl/oficina-virtual/resolucions-definitivas). O texto completo da resolución non se publica no DOG na súa integridade en virtude da cautela prevista no artigo 46 da Lei 39/2015, do 1 de outubro, do procedemento administrativo común das administracións públicas.
Segundo. A Resolución de data 27 de novembro de 2020 esgota a vía administrativa e contra ela poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao da publicación desta resolución no
Diario Oficial de Galicia
. Non obstante, previamente poderá interpoñer un recurso de reposición ante a persoa titular da Dirección Xeral do Igape, dentro do prazo dun mes contado a partir do día seguinte ao da publicación desta resolución no
Diario Oficial de Galicia
.
Santiago de Compostela, 9 de decembro de 2020
CORRECCIÓN DE ERROS. Resolución do 27 de novembro de 2020, da Dirección Xeral de Emprego, Traballo Autónomo e Economía Social, pola que se publica a reasignación dos créditos orzamentarios recollidos na Orde do 9 de xullo de 2020 pola que se establecen as bases reguladoras de axudas a centros especiais de emprego (CEE) co fin de promover a integración laboral das persoas con discapacidade, e se procede á súa convocatoria para as anualidades 2020-2021.
Consellería de Emprego e Igualdade — III. Outras disposicións — 16/12/2020

Advertido erro na citada resolución, publicada no
Diario Oficial de Galicia
número 246, do luns 7 de decembro de 2020, cómpre realizar a seguinte corrección:
Na páxina 48156, no título da resolución, onde di:
«RESOLUCIÓN do 27 de novembro de 2020, da Dirección Xeral de Emprego, Traballo Autónomo e Economía Social, pola que se publica a reasignación dos créditos orzamentarios recollidos na Orde do 8 de agosto de 2019 pola que se establecen as bases reguladoras de axudas a centros especiais de emprego (CEE) co fin de promover a integración laboral das persoas con discapacidade, e se procede á súa convocatoria para as anualidades 2019-2020.».
Debe dicir:
«RESOLUCIÓN do 27 de novembro de 2020, da Dirección Xeral de Emprego, Traballo Autónomo e Economía Social, pola que se publica a reasignación dos créditos orzamentarios recollidos na Orde do 9 de xullo de 2020 pola que se establecen as bases reguladoras de axudas a centros especiais de emprego (CEE) co fin de promover a integración laboral das persoas con discapacidade, e se procede á súa convocatoria para as anualidades 2020-2021.».
CORRECCIÓN DE ERROS. Orde do 4 de decembro de 2020 pola que se resolve a convocatoria da Orde do 27 de xullo de 2020 pola que se convocan axudas dirixidas a escolas de música privadas dependentes de institucións sen ánimo de lucro.
Consellería de Cultura, Educación e Universidade — III. Outras disposicións — 22/12/2020

Advertido erro na dita orde, publicada no
Diario Oficial de Galicia
núm. 255, do luns, 21 de decembro de 2020, cómpre facer a seguinte corrección:
Na páxina 49879, onde di: «A comisión valorará as solicitudes e a documentación presentadas e elevada a proposta definitiva de concesión destas axudas, segundo prevén os puntos oitavo e noveno da orde de convocatoria, e en virtude das atribucións que ten conferidas a Consellería de Cultura, Educación e Universidade,».
Debe dicir: «Valoradas pola comisión as solicitudes e a documentación presentadas e elevada a proposta definitiva de concesión destas axudas, segundo prevén os puntos oitavo e noveno da orde de convocatoria, e en virtude das atribucións que ten conferidas a Consellería de Cultura, Educación e Universidade,».
RESOLUCIÓN do 10 de decembro de 2020 pola que se modifica o anexo da Resolución do 1 de xullo de 2020 pola que se dá publicidade á resolución pola que se conceden as subvencións, en réxime de concorrencia competitiva, a proxectos para a creación, mellora e ampliación de pequenas infraestruturas para proxectos de biomasa destinadas a particulares, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, sobre a base da convocatoria de subvencións realizada mediante a Resolución do 18 de decembro de 2019 deste mesmo órgano (Diario Oficial de Galicia número 15, do 23 de xaneiro de 2020), (código de procedemento IN421I).
Axencia Instituto Enerxético de Galicia — III. Outras disposicións — 24/12/2020

Mediante a Resolución do 18 de decembro de 2019, establecéronse as bases reguladoras e anunciouse a convocatoria de subvencións para a creación, mellora e ampliación de pequenas infraestruturas para proxectos de biomasa destinadas a particulares e cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, medida 7, actuacións dirixidas á mellora dos servizos básicos e renovación das poboacións nas zonas rurais.
En virtude do disposto no artigo 15 da Lei 9/2007, do 13 de xuño, de subvencións de Galicia, no artigo 17.1 da Lei 1/2016, do 18 de xaneiro, de transparencia e bo goberno, e no artigo 45 da Lei 39/2015, do 1 de outubro, do procedemento administrativo común das administracións públicas, no caso de resolución de concesión de subvencións poderase substituír a notificación individual pola publicación no DOG e na páxina web do Inega (www.inega.gal). Nesta publicación especificarase a data da convocatoria, o beneficiario, a cantidade concedida e a finalidade das subvencións outorgadas.
Mediante a Resolución do 1 de xullo de 2020, resolveuse a orde de convocatoria e constituíuse unha lista de agarda cos expedientes que non resultaron beneficiarios.
Antes do peche da lista de agarda, estimáronse tres recursos de alzada e ademais houbo varias renuncias de axudas concedidas, o que implicou a existencia de crédito dispoñible. Segundo o disposto nas bases reguladoras e cos requisitos establecidos nelas para os expedientes que conforman a lista de agarda da Resolución do 1 de xullo de 2020, a lista foi atendida por rigorosa orde de puntuación ata esgotar o crédito dispoñible. De acordo con isto modificouse a lista de beneficiarios.
Procédese por medio desta resolución á publicación da modificación da listaxe de beneficiarios definitivos das axudas outorgadas pola Axencia Instituto Enerxético de Galicia ao abeiro da Orde do 18 de decembro de 2019. A lista dos beneficiarios definitivos poderase consultar na www.inega.gal ou en http://www.inega.gal/subvencions/subvencions/Energiasrenovables/2020/ficha_renovables2020_0001.html?idioma=gl.
Santiago de Compostela, 10 de decembro de 2020
RESOLUCIÓN do 14 de decembro de 2020 pola que se dá publicidade aos convenios de colaboración subscritos no primeiro cuadrimestre do ano 2020.
Instituto Galego do Consumo e da Competencia — III. Outras disposicións — 24/12/2020

De acordo co previsto no artigo 15.2 da Lei 1/2016, do 18 de xaneiro, de transparencia e bo goberno, dispoño dar publicidade aos convenios de colaboración subscritos polo Instituto Galego do Consumo e da Competencia dentro do primeiro cuadrimestre do ano 2020, que se incorporan como anexo a esta resolución.
O que se fai público para xeral coñecemento.
Santiago de Compostela, 14 de decembro de 2020
RESOLUCIÓN do 14 de decembro de 2020, da Secretaría Xeral de Educación e Formación Profesional, de prórroga do proxecto experimental para a incorporación de alumnado con necesidades educativas especiais ás ensinanzas elementais de música no Conservatorio Profesional de Música da Coruña.
Consellería de Cultura, Educación e Universidade — III. Outras disposicións — 24/12/2020

Mediante a Orde do 16 de decembro de 2011 (DOG do 26 de decembro), modificada pola Orde do 13 de xuño de 2013 (DOG do 21 de xuño), autorizouse a posta en marcha, con carácter experimental, dun proxecto para a incorporación de alumnado con necesidades educativas especiais ás ensinanzas elementais de música no Conservatorio Profesional de Música da Coruña.
O artigo 11 da devandita orde establece que será competencia da comisión de seguimento do proxecto a emisión de informes relativos á procedencia da súa prorrogación e o seu artigo 12 establece que logo de informe favorable desa comisión poderá prorrogarse o proxecto en períodos de dous anos.
Igualmente, na disposición derradeira primeira da citada orde autorízase a Dirección Xeral de Educación, Formación Profesional e Innovación Educativa para ditar cantas normas se consideren oportunas para o seu desenvolvemento.
Mediante Resolución do 5 de xuño de 2014, a Dirección Xeral de Educación, Formación Profesional e Innovación Educativa, en vista do informe da citada comisión de seguimento, prorrogou este proxecto por un período de dous anos. Posteriormente, mediante resolucións do 17 de xuño de 2016 e do 11 de xuño de 2018, a Dirección Xeral de Educación, Formación Profesional e Innovación Educativa autorizou novas prórrogas por períodos de dous anos.
Con data do 7 de setembro de 2020, a Dirección do Conservatorio Profesional de Música da Coruña presentou unha nova solicitude de renovación ante esta secretaría xeral.
Unha vez emitido o informe favorable da Comisión de Seguimento con data do 30 de novembro de 2020, con base na adecuación do proxecto ás condicións e aos obxectivos indicados na súa posta en marcha, e na permanencia das circunstancias que xustificaron a súa implantación,
Primeiro. Prorrogar, por un período de dous anos, o proxecto experimental para a incorporación de alumnado con necesidades educativas especiais ás ensinanzas elementais de música no Conservatorio Profesional de Música da Coruña.
Segundo. Contra esta resolución poderá interporse recurso de alzada ante a persoa titular da Consellería de Cultura, Educación e Universidade, no prazo dun mes contado a partir do día seguinte ao da súa publicación no Diario Oficial de Galicia, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 14 de decembro de 2020